གཞན་ཡང་།ཉེ་ཆརའཛམ་གླིང་མཉམ་འབྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལས་ཁང་གི་འགན་འཛིན་གྱིས།བོད་ནང་གི་བོད་མི་ཚོ་འུ་ཐུག་གི་ངང་ནས།རང་ལུས་མེར་བསྲེགས་ཀྱི་ལས་འགུལ་སྤེལ་ཀྱིན་ཡོད་པར་ངོས་འཛིན་བྱེད་ཀྱི་ཡོད།རྒྱ་ནག་གཞུང་ལ་བོད་མིའི་དཀའ་སྡུག་སེལ་ཐབས་གནང་དགོས་པའི་ནན་སྐུལ་ཞུས་པ་དང་འབྲེལ་བོད་མིས་ཚོས་རང་ལུས་མེ་བསྲེགས་མ་ཡིན་པར་ཐབས་ལམ་གཞན་བརྒྱུད་ནས་སེམས་ཚོར་སྟོན་རོགས་ཞེས་འབོད་སྐུལ་གནང་འདུགཡང་རྒྱལ་བ་ཀརྨ་པ་མཆོག་གིས་ཟླ་ཤས་སྔོན།རྒྱ་ནག་གཞུང་གིས་བོད་དོན་ཐོག་གཏན་འབེབས་བྱས་པའི་སྲིད་བྱུས་དག་ལ་བསྐྱར་ཞིབ་དང་།བོད་མི་མང་གི་ཁྲིམས་མཐུན་གྱི་རེ་སྨོན་ལ་ཉན་དགོས་པའི་རེ་སྐུལ་དང་འབྲེལ།ནང་པས་ཚེ་སྲོག་ལ་གཅེས་འཛིན་བྱེད་པ་ཇི་བཞིན།ང་ཚོས་དོན་ལྡན་གྱི་རྒྱལ་ཁ་ལེན་ཆེད།ངེས་པར་དུ་རང་རང་གི་ཚེ་སྲོག་ལ་བདག་གཅེས་བྱ་དགོས་།བོད་མི་མང་གིས་རང་གི་ཚེ་སྲོག་ལ་གཅེས་སྤྲས་ཀྱིས་ཐབས་ལམ་གཞན་པ་བཙལ་ཏེ།དགེ་མཚན་ལྡན་པའི་ལམ་ནས་བོད་ཀྱི་ལས་དོན་བསྒྲུབ་དགོས་ཞེས་འབོད་སྐུལ་གནང་ཡོད་ཡང་བོད་མིའི་སྒྲིག་འཛུགས་ངོས་ནས༌།བོད་མི་རྣམས་ཀྱིས་ཡུན་རིང་ནས་དཀའ་ངལ་མྱངས་དང་མྱོང་བཞིན་པར་བརྟེན།ད་ཆ་རང་ལུས་མེར་སྲེག་གཏོང་རྒྱུས་མཚོན་པའི་འུ་ཐུག་ཐབས་ཟད་ཀྱིས་རྒྱ་ནག་གཞུང་ལ་ངོ་རྒོལ་གྱི་ལས་འགུལ་བཞིན་ཡོད་པ་རེད་།ཡིན་ནའང་།བོད་མི་ཚོས་རང་ལུས་མེ་སྲེག་ཐེ་བའི་།ཉེན་ཚབས་ཅན་གྱི་ལས་འགུལ་རིགས་མ་སྤེལ་རོགས་ཞེས་ཐེངས་མང་འབོད་སྐུལ་བྱས་འདུགདེབཞིན་ཨ་རིར་ཡོད་པའི་སྐུ་འབུམ་དགོན་པའི་དགོན་བདག་ཨ་ཀྱྰ་རིན་པོ་ཆེ་དང་།པེ་ཅིན་ཏུ་ཡོད་པའི་རྩོམ་པ་པོ་གྲགས་ཅན་འོད་ཟེར།སྙན་ངག་པ་དགའ་བདེ་ཚེ་རིང་བཅས་ཀྱིས་བོད་མི་ཚོར།རང་ལུས་མེ་སྲེག་གི་ལས་འགུལ་མ་སྤེལ་རོགས་ཞེས་འབོད་སྐུལ་བྱས་ཡོད་པ་རེད།